Simen Rem

Simen Munthe-Kaas Rem (født 1989) er en norsk artist og låtskriver fra Notodden. Han er sønn av poeten Håvard Rem.

Våren 2016 gav han ut sin første singel, «Ingenting skjer», på labelen Fakkel Music. Det selvtitulerte debutalbumet fra mai samme år inneholder rock på norsk med akustiske og elektroniske toner.

Han er også aktiv i bandet Hank von Hell som gitarist og korer. I rockebandet er han mest kjent som Major Sam.

 Ørkenkjøtt 
Rem spilte og skrev for det norske alternativ rock/metal-bandet Ørkenkjøtt, som han var med på å starte i 2005. Besetningen bestod av Knut Mikael Haukeland som vokalist, Simen Rem på gitar, Christian Grønli på gitar, Håkon Vøllestad på bass og Arne Steinar Myrvang på trommer.

I 2012 annonserte bandet at de har signert med Nordic Records, som gav ut debutalbumet Ønskediktet 23. mars samme år. Albumet var et norskspråklig konseptalbum spilt inn i Ivory Shoulder Studio og Juke Joint Studio på Notodden, produsert av den verdenskjente blackmetal pionéren Vegard Sverre Tveitan (Ihsahn) fra bandet Emperor og Heidi Tveitan - Mnemosyne Productions. Med albumet definerte bandet sin egen sjanger, Ørkenrock.Intervju med Ørkenkjøtt: https://lakeoftearz.wordpress.com/2012/04/01/interview-with-orkenkjott/

Debutalbumet «Ønskediktet» gikk inn på VG-lista på utgivelsesdagen.Nordic Records - VG-lista: http://www.nordicrecords.no/forside/artister/orkenkjott/  Albumet ble kjøpt inn av Norsk kulturråd og nådde topp 10 i flere av kåringene av årets beste album.Norsk kulturråd kjøper inn "Ønskediktet" - Telen: https://www.facebook.com/orkenkjott/photos/a.10150106015356571.272530.21999541570/10150886323686571/?type=3&theater

Etter en omfattende europaturne gikk bandet igjen i studio i (2013) med Mnemosyne Productions for å spille inn EP-en «Et land i en sang» og reiste samme året ut på en omfattende norgesturné,Europaturné med Leprous: http://www.insideoutmusic.com/newsdetailed.aspx?IdNews=12002&IdCompany=8  Senere samme år forlot bassist Håkon Vøllestad bandet for andre prosjekter, som gjorde at bandet tok en pause. De har uttalt at de vil re-gruppere seg og komme tilbake i fremtiden.Ørkenkjøtt tar en pause: https://www.facebook.com/orkenkjott/posts/10151375590636571

 Rem & Rem 
Sammen med sin far, poet Håvard Rem, er han signert på Grappa Musikkforlag som 8. mai 2015 ga ut sitt første album Hustavler. 
Hustavler består av sanger hvor tekstene er hentet fra Håvard Rems dikt, sangtekster og gjendiktninger, og hvor melodiene er skrevet av Simen Rem, Janove Ottesen, Morten Harket, Bob Dylan og Leonard Cohen. 
Far og sønn-duoen Rem & Rem utviklet låtmaterialet gjennom mer enn hundre konserter ute på veien. Albumet varierer fra et akustisk vise-, blues- og salme-uttrykk til filmatiske lydlandskap, samt elektrisk, gitarbasert blues og rock.

 Diskografi 

 Album 

 Simen Rem (2016)

 Singler 
Ingenting skjer (2016)

EP-er
Litt Medisin - EP (2014)

 Diskografi med andre artister 

Hank von Hell

 Album 

 Egomania (2018)

Rem & Rem
Album
Hustavler (2015)

Singler
White Trash Jesus med Luke Elliot (2015)

Ørkenkjøtt 
Album
Ønskediktet (2012)

EP-er
Høst (2007)
Skygger og støv (2008)
Et land i en sang (2013)

Singler
Livets Frø – 7" Vinylsingel (2012)
Et land i en sang – 7" Vinylsingel (2013)

Hans-Erik Dyvik Husby 
Album
Hank synger Cash (2014)

Referanser

 Eksterne lenker 


Kategori:Norske musikere
Kategori:Fødselsdato ikke oppgitt